Brutalni napad na Prometova vozača odjeknuo je javnošću i izazvao osude sa svih strana. Saga napada na Prometove vozače nažalost se nastavlja.

O napadu se oglasio i Mate Zeljko, predsjednik Nadzornog odbora Promet.

– Kukavice koje su ovo napravile će u budućnosti imati prijavu za napad na službenu osobu, to smo dogovorili sa Velom i sindikatima prošli tjedan. Stižu antivandalske kabine za koje bih najradije da nisu potrebne, ali ovo je dokaz da su nažalost potrebne. Upravo stižu novi autobusi i nadam se da će policija i ostale službe zaštititi gradsku imovinu kao i njihove vrijedne ljude – kazao je Zeljko.

VEZANI SADRŽAJ:

Osudama napada pridružio se i splitski gradonačelnik Andro Krstulović-Opara:

– Pridružujem se osudi napada. Podupirem Upravu i Sindikate u traženju sigurnosti za vozače. Dolaze busevi s antivandal kabinama. Već sam tražio da ovakvi napadi budu tretirani kao napad na službenu osobu.

Krvavi napad na Prometova vozača na Žnjanu

Tijekom srijede na Žnjanu na početnoj stanici autobusne linije 7 dogodio se novi napad na Prometovog vozača.

Kako doznajemo iz pouzdanih izvora dva mlađa muškarca vozača su napala, a jedan ga je udario šakom u glavu. Vozaču je razbijena arkada te je Hitnom pomoći prevezen u bolnicu na Firulama.

Događaj je potvrdila i glasnogovornica splitske policije.

– Oko 15:10 smo dobili dojavu da je vozač napadnut od strane dvije mlađe muške osobe koje su nakon napada pobjegle. Nakon što mu se pruži liječnička pomoć znat ćemo težinu ozljeda. Tragamo za napadačima – potvrdili su nam kratko iz PU splitsko-dalmatinske.